ধর্মের নামে ভেকধারী সাধুবাবার কুকীর্তি ফাঁস! একাধিক যৌন হেনস্থা

ওয়েবডেক্স- ধর্মের নামে এক ভেকধারী বাবার কুকীর্তি সামনে এল। একাধিক ছাত্রী এই সাধুবাবার (Sadhu Baba) নামে যৌন হেনস্থার (Sexual Harassment) অভিযোগ এনেছেন। ওই সাধুর নাম স্বামী চৈতন্যানন্দ ওরফে পার্থসারথি (Swami Chaitanya Nanda alias Parthasarathi) । এই অভিযুক্ত সাধুবাবা দিল্লির (Delhi) এক অভিজাত এলাকা বসন্ত কুঞ্জে (Basant Kunje) একটি আশ্রমের অন্যতম ডিরেক্টর।

এই আশ্রমের অধীনে একটি ম্যানেজমেন্ট ইনস্টিটিউট রয়েছে। সেই ইনস্টিটিউটের একাধিক ছাত্রী সাধু চৈতন্যানন্দের বিরুদ্ধে এই অভিযোগ এনেছেন। তবে ইতিমধ্যেই গা ঢাকা দিয়েছেন স্বামী চৈতন্যানন্দ। অভিযোগের ভিত্তিতে পুলিশ ওই ইনস্টিটিউটের বেসমেন্টে থেকে একটি গাড়ি উদ্ধার করেছে। ইউনাইটেড নেশনের ভুয়ো নম্বর প্লেট লাগিয়ে ওই গাড়ি ব্যবহারের অভিযোগ চৈতন্যানন্দের বিরুদ্ধে।

স্বামী চৈতন্যানন্দের বিরুদ্ধে গত আগস্টে পুলিশের দ্বারস্থ হন ১৭ জন ছাত্রী। ছাত্রীদের অভিযোগ, তাদের উদ্দেশে অশ্লীল ভাষা প্রয়োগ করতেন। এমনকি নানা ধরনের আপত্তিকর এসএমএস পাঠাতেন। এমনকী জোর করে কয়েকজনের সঙ্গে শারীরিক সম্পর্ক স্থাপন করা হয় বলেও অভিযোগ ছাত্রীদের। আরও অভিযোগ, ওই ইনস্টিটিউটের কয়েকজন ওয়ার্ডেন এই কাজে সাহায্য করতেন বলে অভিযোগ। এর পরেই তদন্ত শুরু করে পুলিশ।

আরও পড়ুন- বন্দির হেফাজতে মৃত্যুতে ভর্ৎসিত সিবিআই, বিপাকে মধ্যপ্রদেশ পুলিশ

দক্ষিণ-পশ্চিমের ডিসিপি অমিত গোয়েল জানিয়েছেন, পড়ুয়াদের অভিযোগের ভিত্তিতে পুলিশ স্বামী চৈতন্যানন্দের বিরুদ্ধে যৌন হয়রানি এবং অন্যান্য অভিযোগে মামলা দায়ের করেছে। সেইসঙ্গে পুলিশ ইনস্টিটিউট ও আশেপাশের এলাকার সিসিটিভি ফুটেজ খতিয়ে দেখছে। অভিযুক্তের ঠিকানায় অভিযান চালানো হয়েছে। তবে, অভিযুক্ত এখনও অধরা। সূত্রের খবর, তাঁকে শেষবার আগ্রার কাছে দেখা গিয়েছিল। বেশ কয়েকটি পুলিশ টিম নামানো হয়েছে তল্লাশির জন্য। পুলিশ ওই ইনস্টিটিউটের বেসমেন্ট থেকে একটি ভলভো গাড়ি উদ্ধার করেছে। এই গাড়িটি স্বামী চৈতন্যানন্দ ব্যবহার করতেন। ওই গাড়ি ভুয়ো নম্বরপ্লেট (39 UN 1) নম্বরপ্লেট লাগিয়ে গাড়িটি ব্যবহার করা হত। সেই গাড়িটিকে বাজেয়াপ্ত করেছে পুলিশ। সাধুবাবার এই কুকীর্তি প্রকাশ্যে আসার পরেই আশ্রম কর্তৃপক্ষ স্বামী চৈতন্যানন্দকে তাঁর পদ থেকে অপসারণ করেছে। সেইসঙ্গে আশ্রম ও ইনস্টিটিউট থেকে বহিষ্কারের সিদ্ধান্ত নেওয়া হয়েছে।

দেখুন আরও খবর